
ŽEMĖS ŪKIO BENDROVIŲ IR KITŲ ŽEMĖS ŪKIO ĮMONIŲ GAMYBINIŲ IR FINANSINIŲ RODIKLIŲ STATISTINIO TYRIMO METODIKA

I SKYRIUS
BENDROSIOS NUOSTATOS

1. Žemės ūkio bendrovių ir kitų žemės ūkio įmonių gamybinių ir finansinių rodiklių statistinio tyrimo metodikoje (toliau – metodika) apibrėžiamos pagrindinės sąvokos, aprašomi tyrimą reglamentuojantys teisės aktai, nurodomi taikomi klasifikatoriai, aprašomi statistinių duomenų šaltiniai, taikomi metodai ir rodiklių skaičiavimo formulės, statistinės informacijos sklaida ir kita informacija.
2. Statistinis tyrimas atliekamas nuo 2010 m.

II SKYRIUS
TIKSLAS

3. Tyrimo tikslas – rengti statistinę informaciją apie žemės ūkio įmonių turto kaitą, produkcijos savikainą ir sąnaudas siekiant:
3.1. Įvertinti žemės ūkio įmonių ekonominę būklę ir veiklos efektyvumą.
3.2. Stebėti ilgalaikius žemės ūkio sektoriaus struktūrinius ir ekonominius pokyčius.
3.3. Analizuoti žemės ūkio įmonių turto, investicijų, pajamų ir išlaidų pokyčius bei nustatyti produkcijos savikainos ir sąnaudų efektyvumo rodiklius.
3.4. Įvertinti sąnaudų pasiskirstymą pagal veiklos grupes ir sudaryti sąlygas formuoti duomenimis grįstą žemės ūkio politiką.
4. Pagrindiniai statistinės informacijos vartotojai yra valstybės ir savivaldybių institucijos ir įstaigos, žiniasklaida, verslo ir mokslo atstovai, Europos ir tarptautinės institucijos, studentai ir moksleiviai.
5. Tiriamasis laikotarpis - metai.
III SKYRIUS
PAGRINDINĖS SĄVOKOS

6. Metodikoje bei tyrime vartojamos sąvokos:
6.1. Dotacijos ir subsidijos negautoms pajamoms kompensuoti – dotacijos ir subsidijos, gaunamos ataskaitinio ir praėjusio laikotarpio negautoms pajamoms kompensuoti. Prie dotacijų ir subsidijų negautoms pajamoms kompensuoti priskiriama tikslinė parama, t. y. išmokos, skirtos pajamų lygiui palaikyti, neatsižvelgiant į patirtas išlaidas: tiesioginės išmokos už pasėlių plotus, už energinius augalus, už mėsinius galvijus, už mėsines avis ir pan.
6.2. Dotacijos ir subsidijos patirtoms išlaidoms kompensuoti – dotacijos ir subsidijos, gaunamos ataskaitinio ir praėjusio laikotarpio išlaidoms (sąnaudoms) kompensuoti. Prie dotacijų ir subsidijų patirtoms išlaidoms kompensuoti priskiriama parama daliai kreditų palūkanų ir daliai išlaidų už papildomą bičių maitinimą ir pan. kompensuoti.
6.3. Per vienus metus mokėtinos sumos ir trumpalaikiai įsipareigojimai – skolos, kurias žemės ūkio įmonė turės sumokėti, ir (arba) įsipareigojimai, kuriuos ji turės įvykdyti per vieną įmonės įprastinės veiklos ciklą arba per vienus metus nuo paskutinės ataskaitinio laikotarpio dienos.
6.4. Po vienų metų mokėtinos sumos ir ilgalaikiai įsipareigojimai – skolos, kurias žemės ūkio įmonė turės sumokėti, ir (arba) įsipareigojimai, kuriuos ji turės įvykdyti po vienų metų nuo paskutinės ataskaitinio laikotarpio dienos.
6.5. Su turtu susijusios dotacijos – dotacijos, gaunamos ilgalaikio turto forma arba skiriamos ilgalaikiam turtui pirkti, statyti arba kitaip įsigyti. 
6.6. Darbuotojo dirbtas darbo laikas (toliau – dirbtas darbo laikas) – žemės ūkio įmonės darbuotojui nustatytos darbo laiko trukmės ir viršvalandžių suma, neįskaitant apmokėto, bet faktiškai nedirbto laiko, pvz., kasmetinių atostogų, ligos dienų ir pan.
6.7. Ilgalaikis finansinis turtas (toliau – ilgalaikis finansinis turtas) – finansinis turtas, kurį žemės ūkio įmonė laiko ilgiau kaip vienus metus.
6.8. Ilgalaikis materialusis turtas (toliau – ilgalaikis materialusis turtas) – žemės ūkio įmonės prekėms gaminti, paslaugoms teikti, nuomoti ar administraciniams tikslams skirtas materialusis turtas, kurį numatoma naudoti ilgiau kaip vienus metus ir kurio įsigijimo (pasigaminimo) savikaina yra ne mažesnė už įmonės nusistatytą minimalią ilgalaikio materialiojo turto vertę.
6.9. Nematerialusis turtas (toliau – nematerialusis turtas) – žemės ūkio įmonės disponuojamas materialios formos neturintis nepiniginis turtas, kurį naudodama įmonė tikisi gauti tiesioginės ir (arba) netiesioginės ekonominės naudos ir kurio vertė yra ne mažesnė už įmonės nusistatytą minimalią nematerialiojo turto vertę.
6.10. Nuosavas kapitalas (toliau – nuosavas kapitalas) – žemės ūkio įmonės turto vertės dalis, likusi iš visos turto vertės atėmus visų įsipareigojimų vertę.
6.11. Vidutinis darbuotojų skaičius – dydis, kuriuo parodomas asmenų, dirbusių žemės ūkio įmonėje pagal darbo sutartis, skaičius ir kuris apskaičiuojamas vadovaujantis Vidutinio metų sąrašinio darbuotojų skaičiaus apskaičiavimo taisyklėmis, patvirtintomis Lietuvos Respublikos finansų ministro 2002 m. gegužės 15 d. įsakymu Nr. 134 „Dėl Vidutinio metų sąrašinio darbuotojų skaičiaus apskaičiavimo, pasirenkant sutrumpintas arba trumpas metinės finansinės atskaitomybės ataskaitas, tvarkos patvirtinimo“. 

IV SKYRIUS
TEISINIS PAGRINDAS

7. Tyrimą reglamentuoja Lietuvos Respublikos žemės ūkio, maisto ūkio ir kaimo plėtros įstatymas. 
8. Teisės aktai, susiję su tyrimu:
8.1. Lietuvos Respublikos žemės ūkio ministro 2014‑06‑23 įsakymas Nr. 3D‑382 „Dėl produkcijos standartine verte išreikšto žemės ūkio valdos ekonominio dydžio apskaičiavimo tvarkos aprašo patvirtinimo“ (su vėlesniais pakeitimais; galiojanti suvestinė nuo 2025‑01‑01).
8.2. Žemės ūkio ir kaimo verslo registro informacinės sistemos nuostatai, patvirtinti Žemės ūkio ministro 2025‑01‑29 įsakymu Nr. 3D‑32, kuriais apibrėžiamas registro objektas (valdos), valdytojas ir tvarkytojai bei duomenų tvarkymo tvarka.




V SKYRIUS
TAIKOMI KLASIFIKATORIAI

9. Tyrime taikomi šie klasifikatoriai, skelbiami Oficialiosios statistikos portale (https://osp.stat.gov.lt → Klasifikatoriai):
9.1. Ekonominės veiklos rūšių klasifikatorius (toliau – EVRK 2.1 red.), patvirtintas Valstybės duomenų agentūros generalinio direktoriaus 2024 m. gruodžio 3 d. įsakymu Nr. DĮ‑266 “Dėl Ekonominės veiklos rūšių klasifikatoriaus (ERVK 2.1 red.) patvirtinimo”. 
9.2. Produktų, gaminių ir paslaugų klasifikatorius (toliau – PGPK).
9.3. Produktų pagal veiklą klasifikatorius (toliau – CPA).
9.4. Lietuvos Respublikos Administracinių vienetų ir gyvenamųjų vietovių klasifikatorius (toliau – LR AVGVK).
9.5. Žemės ūkio produktų klasifikatoriai, taikomi pagal Europos Sąjungos statistikos tarnybos (toliau – Eurostato) ir Jungtinių Tautų Maisto ir žemės ūkio organizacijos (toliau – FAO) reikalavimus.

VI SKYRIUS
TIRIAMOSIOS VISUMOS ELEMENTŲ APRĖPTIS, VERTINAMI RODIKLIAI

10. Tiriamoji visuma apima žemės ūkio veiklą vykdančius juridinius asmenis.
11. Statistinio stebėjimo vienetas – juridinis asmuo, vykdantis žemės ūkio veiklą, nepriklausomai nuo jo teisinės formos (pvz., žemės ūkio bendrovės, uždarosios akcinės bendrovės, akcinės bendrovės, kooperatyvai ir kitos įmonės). Žemės ūkio veikla apibrėžiama pagal EVRK 2.1 red. ir apima šias veiklos sritis: 
11.1. Augalininkystė ir gyvulininkystė, medžioklė ir susijusios paslaugos.
11.2. Miškininkystė ir miškininkystės paslaugos (jei vykdoma kartu su žemės ūkio veikla).
 	11.3. Žuvininkystė ir akvakultūra (jei vykdoma kartu su žemės ūkio veikla).
12. Geografinė aprėptis – statistiniai rodikliai skaičiuojami šalies mastu.
13.  Pagrindiniai vertinami rodikliai (detalesnė informacija pateikta metodikos priede „Vertinami rodikliai“):
13.1. Ilgalaikio turto vertė.
13.2. Ilgalaikio turto nusidėvėjimas (amortizacija).
13.3. Finansinių ir praėjusių finansinių metų nuosavas kapitalas ir mokėtinos sumos ir įsipareigojimai.
13.4. Darbuotojų skaičius ir jų darbo apmokėjimas.
13.5. Gautos dotacijos ir subsidijos.
13.6. Augalininkystei, gyvulininkystei, kitai vykdomai veiklai tenkančios sąnaudos.
13.7. Žemės ūkio produktų pardavimai.
13.8. Augalininkystės produkcijos gamyba ir savikaina.
13.9. Gyvulininkystės produkcijos gamyba ir savikaina.
13.10. Produkcijos kiekio kaita.
13.11. Gyvulių skaičius.
13.12. Nuomojama (iš valstybės ir iš fizinių asmenų) ir nuosava žemė (ha).

VII SKYRIUS
TAIKOMIEJI METODAI

14. Atliekamas ištisinis statistinis tyrimas. 
15. Statistinio tyrimo populiaciją sudaro žemės ūkio veiklą vykdantys juridiniai asmenys, kurie Žemės ūkio ir kaimo verslo registre turi įregistruotą valdą ir nustatytą valdos ekonominį dydį. 
16. Apklausiami visi respondentai įtraukti į statistinio tyrimo populiaciją.
17. Statistiniai rodikliai apskaičiuojami taikant šiuos metodus:
17.1. Sumavimas – absoliutieji rodikliai skaičiuojami sumuojant respondentų pateiktas reikšmes.
17.2. Grupavimas – rodikliai skaičiuojami grupuojant respondentus pagal veiklos pobūdį, ekonominį dydį ar regioną ir naudojant atitinkamų grupių pateiktus duomenis.
17.3. Vidurkių skaičiavimas – santykiniai rodikliai apskaičiuojami pagal tuos respondentus, kurie pateikė visus reikalingus rodiklio komponentus.

[bookmark: _Hlk221112989]VIII SKYRIUS
STATISTINIŲ DUOMENŲ ŠALTINIAI, DUOMENŲ SURINKIMAS IR APDOROJIMAS

18. Iki einamųjų metų birželio 1 d. respondentai Žemės ūkio bendrovės (įmonės) gamybinių-finansinių rodiklių statistinės ataskaitos 1-ŽŪ (metinė) (toliau – 1-ŽŪ) duomenis pateikia naudojantis VĮ Žemės ūkio duomenų centro (toliau – ŽŪDC) administruojamos Lietuvos žemės ūkio ir maisto produktų rinkos informacinės sistemos (toliau – LŽŪMPRIS) duomenų bazės Interaktyviąja duomenų įvesties sistema (toliau – IDIS).
19. Nesant techninių galimybių naudoti LŽŪMPRIS IDIS, duomenys teikiami el. paštu osf@zudc.lt (EXEL formatu). El. paštu gauti duomenys ŽŪDC įgalioto asmens suvedami į LŽŪMPRIS duomenų bazę naudojant IDIS;
20. Statistinės ataskaitos 1-ŽŪ duomenų kontrolė atliekama vykdant aritmetinę ir loginę duomenų patikrą duomenų įvedimo į LŽŪMPRIS IDIS procese. 
21. Pirminės duomenų patikros metu nustačius neatitiktį, respondentai apie tai informuojami elektroniniu paštu arba telefonu, nurodant patikslintos 1-ŽŪ statistinės ataskaitos pateikimo terminą.
22. Respondentui pateikus patikslintą statistinę ataskaitą, atliekama pakartotinė duomenų patikra, duomenys pakoreguojami LŽŪMPRIS IDIS. 
23. Jei duomenų neatitikčių nėra nustatoma, duomenys patvirtinami ŽŪDC įgalioto asmens.
24. Respondentui laiku nepateikus duomenų, yra siunčiami priminimai su raginimu juos pateikti arba su respondentu susisiekiama telefonu.
25. Statistinė ataskaita 1‑ŽŪ, skelbiama ŽŪDC interneto svetainėje Žemės ūkio bendrovių ir kitų žemės ūkio įmonių gamybinių-finansinių rodiklių metinės suvestinės.

[bookmark: _Hlk209617067]IX SKYRIUS
STATISTINIŲ DUOMENŲ IR STATISTINĖS INFORMACIJOS KOKYBĖS UŽTIKRINIMAS

26. Statistinės ataskaitos 1-ŽŪ forma  LŽŪMPRIS IDIS parengta naudojant kontrolės reikalavimus, kurie respondentui padeda tinkamai užpildyti šią formą.
27. Statistinių duomenų įvedimo kontrolės reikalavimai pateikiami techninėje programavimo užduotyje. Nustatomi langeliai, kuriuose reikšmės formuojamos automatiškai, respondentui užpildžius koreguojamus laukus. Taip pat pateikiama kontrolinė informacija, padedanti respondentui pasitikrinti, ar įrašomos reikšmės teisingos. 
28. ŽŪDC darbuotojai, gavę statistinius duomenis, atlieka statistinių duomenų patikrinimą ir koregavimą. Tikrinamas loginis ryšys tarp statistinių duomenų reikšmių. Statistiniai duomenys lyginami su ankstesnio laikotarpio statistiniais duomenimis. Atliekama statistinių duomenų analizė, klaidų, turinčių įtakos galutiniams tyrimo rezultatams, paieška. Dėl klaidų ar trūkstamų reikšmių aiškinamasi su respondentais.
29. Statistinė informacija rengiama remiantis statistinius duomenis pateikusių žemės ūkio veiklą vykdančių juridinių asmenų informacija darant prielaidą, kad nepateikti duomenys neturi esminės įtakos galutiniam rezultatui.
30. Prireikus publikuota statistinė informacija tikslinama, o apie patikslinimą informuojami vartotojai.

X SKYRIUS
 DUOMENŲ IR STATISTINĖS INFORMACIJOS KONFIDENCIALUMO UŽTIKRINIMAS IR TVARKYMAS STATISTIKOS TIKSLAIS


31. Respondentų teikiamų duomenų konfidencialumas užtikrinamas vadovaujantis Lietuvos Respublikos teisės aktais, ŽŪDC įdiegtomis priemonėmis pagal integruotos vadybos sistemos reikalavimus, 2017 m. balandžio 20 d. Komisijos reglamentu (ES) Nr. 1185/2017, kuriuo nustatomos Europos Parlamento ir Tarybos reglamentų (ES) Nr. 1307/2013 ir Reglamento 1308/2013 taikymo taisyklės dėl informacijos ir dokumentų teikimo Komisijai ir kuriuo iš dalies keičiami ir panaikinami keli Komisijos reglamentai su visais pakeitimais, ŽŪDC generalinio direktoriaus 2023 m. birželio 15 d. įsakymu Nr. 1V-367 „Dėl Valstybės įmonės Žemės ūkio duomenų centro informacijos saugumo politikos tvirtinimo“ ir kitais ŽŪDC dokumentais, reglamentuojančiais informacijos konfidencialumą ir vientisumą.
32. Duomenys tvarkomi ir jų saugumas užtikrinamas vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

XI SKYRIUS
STATISTINIŲ RODIKLIŲ SKAIČIAVIMO IR KITI TEORINIAI PAAIŠKINIMAI

33. Tyrimo vertinimo rodikliai apskaičiuojami sudedant respondentų statistinės ataskaitos 1-ŽŪ atitinkamų rodiklių reikšmės išskyrus:
33.1. Rodiklį „derlingumas (iš 1 ha 100 kg)“, kuris apskaičiuojamas visų respondentų visą produkcijos kiekį (t) padalijus iš viso ploto ir padauginus iš 10.
33.2. Rodiklį „produkcijos vieneto savikaina (Eur)“, kuris apskaičiuojamas visų respondentų išlaidas pagrindinei produkcijai padalijus iš viso produkcijos kiekio.

XII SKYRIUS
STATISTINĖS INFORMACIJOS SKLAIDA

34. Statistinė informacija pateikiama Valstybės duomenų agentūrai ekonominėms žemės ūkio ir nacionalinėms sąskaitoms sudaryti, gamybos rodikliams parengti ir Lietuvos Respublikos žemės ūkio ministerijai. Statistinė informacija skelbiama einamųjų metų rugsėjo 1 d. ŽŪDC interneto svetainėje https://zudc.lt/statistika/zemes-ukio-bendroviu-ir-kitu-zemes-ukio-imoniu-gamybiniu-finansiniu-rodikliu-metines-suvestines/. 



XIII SKYRIUS
 NAUDOTOS LITERATŪROS SĄRAŠAS.
 
 	35. Agricultural statistics methodology (Eurostat, 2023).
36. Guidelines for Agricultural Statistics (FAO, 2022).

XIV PRIEDAI

37. Vertinami rodikliai.

XV SKYRIUS
BAIGIAMOSIOS NUOSTATOS

38. Pasikeitus metodikoje nurodytiems teisės aktams, taikomos galiojančios šių teisės aktų redakcijų nuostatos. 
_________________________















PRIEDAI


Žemės ūkio bendrovių ir kitų žemės ūkio įmonių gamybinių ir finansinių rodiklių  statistinio tyrimo metodikos priedas

VERTINAMI RODIKLIAI


1. Ilgalaikio turto vertė: 
1.1. Likutis metų pradžioje – apskaitoje registruota ilgalaikio turto vertė metų pradžios dienai.  
1.2. Gautas ilgalaikis turtas – per ataskaitinius metus įsigytas ar kitaip gautas turtas, iš jo naujas ilgalaikis turtas – pirmą kartą eksploatuojamas turtas.  
1.3. Vertės padidėjimas dėl perkainojimo – turto vertės korekcija pagal rinkos kainas ar ekspertinį vertinimą. 
1.4. Nurašytas ilgalaikis turtas – iš apskaitos pašalintas turtas, iš jo likviduotas ir parduotas – fiziškai sunaikintas arba realizuotas turtas.  
1.5. Nukainojimas – turto vertės sumažėjimas dėl pažeidimų ar rinkos pokyčių.  
1.6. Likutis metų pabaigoje – apskaitoje registruota ilgalaikio turto vertė metų pabaigos dienai.

	Materialusis turtas 
	Nematerialusis turtas  

	Iš jo 
	žemė 
	Iš jo 
	kompiuterinė programinė įranga 

	
	miškai 
	
	kitas nematerialusis turtas 

	
	pastatai ir kiti statiniai 
	Ilgalaikis finansinis turtas 

	
	mašinos ir įrengimai 
	Iš jo 
	nuosavybės vertybiniai popieriai 

	
	transporto priemonės 
	
	skolos vertybiniai popieriai 

	
	kita įranga, prietaisai, įrankiai 
	Biologinis turtas (daugiamečiai sodiniai) 

	
	kitas materialusis turtas 
	 
	 

	
	statyba ir kiti kapitaliniai darbai 
	 
	 


 
 ______________________________________________ 

2. Ilgalaikio turto nusidėvėjimas (amortizacija): 
2.1. Likutis metų pradžioje – sukaupta nusidėvėjimo suma metų pradžios dienai. 
2.2. Priskaičiuotas – per ataskaitinius metus apskaičiuotas nusidėvėjimas pagal taikomus metodus.  
2.3. Pasikeitimas dėl perkainojimo – nusidėvėjimo korekcija, atsiradusi dėl turto vertės perkainojimo. 
2.4. Nurašytas – pašalintas iš apskaitos nusidėvėjimas, iš jo likviduota – susijęs su likviduotu turtu. 
2.5. Likutis metų pabaigoje – sukaupta nusidėvėjimo suma metų pabaigos dienai. 

	Materialusis turtas 
	Nematerialusis turtas  

	Iš jo 
	pastatai ir kiti statiniai 
	Iš jo 
	kompiuterinė programinė įranga 

	
	mašinos ir įrengimai 
	
	kitas nematerialusis turtas 

	
	transporto priemonės 
	Biologinis turtas (daugiamečiai sodiniai) 

	
	kita įranga, prietaisai, įrankiai 
	 

	
	kitas materialusis turtas 
	


 
 ______________________________________________ 
 
3. Finansinių ir praėjusių finansinių metų nuosavas kapitalas ir mokėtinos sumos ir įsipareigojimai: 
3.1. Kapitalas (įstatinis, pagrindinis, pasirašytasis neapmokėtas, akcijų priedai, savos akcijos). 
3.2. Rezervai (perkainojimo, kiti). 
3.3. Nepaskirstytasis pelnas (nuostoliai), iš jų ataskaitinių metų pelnas (nuostoliai). 
3.4. Nuosavas kapitalas iš viso. 
3.5. Po vienų metų mokėtinos sumos ir ilgalaikiai įsipareigojimai, iš jų finansinės skolos kredito įstaigoms. 
3.6. Per vienus metus mokėtinos sumos ir trumpalaikiai įsipareigojimai, iš jų finansinės skolos kredito įstaigoms. 
3.7. Mokėtinos sumos ir įsipareigojimai iš viso.
 ______________________________________________ 

4. Darbuotojų skaičius ir jų darbo apmokėjimas: 
4.1. Vidutinis darbuotojų skaičius (vnt.). 
4.2. Dirbtų dienų ir valandų skaičius (tūkst.). 
4.3. Apskaičiuota darbo apmokėjimo suma visiems darbuotojams, iš jos apmokėjimas natūra, delspinigiai, išeitinės pašalpos, kompensacijos, premijos. 
4.4. Gyventojų pajamų mokesčio suma, išskaičiuota iš darbo apmokėjimo sumos visiems darbuotojams. 
4.5. Pajininkų (akcininkų) skaičius ataskaitinių metų pabaigoje, iš jų pajininkai (akcininkai), turintys 10 ir daugiau procentų. 
 ______________________________________________ 

5. Gautos dotacijos ir subsidijos: 
5.1. Dotacijų ir subsidijų negautoms pajamoms kompensuoti suma, iš jos dotacijos ir subsidijos: už pasėlius ir žemės ūkio naudmenas; už gyvulius; kitos kompensacinės išmokos negautoms pajamoms kompensuoti. 
5.2. Dotacijų ir subsidijų patirtoms išlaidoms kompensuoti suma. 
5.3. Su turtu susijusių dotacijų suma. 
 ______________________________________________ 

6. Augalininkystei, gyvulininkystei, kitai vykdomai veiklai tenkančios sąnaudos: 
6.1. Darbo apmokėjimas su atskaitymais, iš jo: darbdavio įmokos valstybiniam socialiniam draudimui ir sveikatos draudimui.  
6.2. Materialinės išlaidos, iš jų: sėklos ir sodinamoji medžiaga bei iš jų pirktos; pašarai bei iš jų kombinuotieji pašarai; trąšos ir dirvos pagerinimo medžiagos; naftos produktai ir dujos bei iš jų dyzelinas; elektros energija; augalų apsaugos produktai; farmaciniai preparatai; atsarginės dalys; žemės ūkio pastatų remontas; veterinarijos paslaugos; kitos materialinės išlaidos bei iš jų: žemės ūkiui būdingų paslaugų pirkimas, sandėliavimo paslaugų pirkimas, transporto paslaugų pirkimas, išlaidos pašto, telekomunikacijos paslaugoms. 
6.3. Ilgalaikio turto nusidėvėjimas ir amortizacija. 
6.4. Kitos išlaidos, iš jų: palūkanos už paskolas; žemės nuoma; žemės mokestis; kito ilgalaikio turto nuoma; draudimas; pelno mokestis; kiti mokesčiai, susiję su gamyba; įmokos asociacijoms, kitoms ne pelno organizacijoms, kooperatinėms bendrovėms (išskyrus pajus); kitos išlaidos. 
6.5. Iš viso. 
 ______________________________________________ 
 
7. Žemės ūkio produktų pardavimai: 
7.1. Parduotas kiekis (t) įskaitomuoju svoriu ir natūra, iš jo eksportui.  
7.2. Parduotos produkcijos savikaina (Eur) – gamybos sąnaudos.  
7.3. Pardavimų pajamos (Eur) – gautos pajamos už parduotą produkciją. 

	Grūdai 
	Gyvuliai ir paukščiai gyvuoju svoriu  
	Pramoninė produkcija 

	Linų sėmenys 
	iš jų 
	parduota mėsai (gyvuoju svoriu) 
	galvijų 
	iš jos 
	žemės ūkio produkcijos apdorojimas ir perdirbimas 

	Linų šiaudeliai 
	
	
	kiaulių 
	
	

	Žieminiai rapsai 
	
	
	avių ir ožkų 
	
	medienos ir medienos gaminių gamyba (EVRK 2 red. 16) 

	Vasariniai rapsai 
	
	
	paukščių 
	
	

	Garstyčios 
	
	
	arklių 
	
	žemės ir miško ūkio traktorių  ir kitos technikos remontas (EVRK  2 red. 33.12) 

	Kanapės 
	
	
	kitų gyvulių 
	
	

	Bulvės 
	
	parduota veislei (gyvuoju svoriu) 
	galvijų 
	
	statyba (EVRK 2 red. 41–43) 

	Cukriniai runkeliai 
	
	
	kiaulių 
	Kitos produkcijos, darbų ir paslaugų realizavimas 

	Daugiamečių žolių sėkla 
	
	
	kitų gyvulių 
	

	Atvirojo grunto daržovės 
	
	kitas pardavimas (gyvuoju svoriu) 
 
	galvijų 
	Iš jo 
	didmeninė prekyba (EVRK 2 red. 46), išskyrus didmeninė prekyba už atlyginimą ar pagal sutartį (EVRK 2 red. 46.1) 

	Uždarojo grunto daržovės 
	
	
	kiaulių 
	
	

	Vaisiai 
	
	
	kitų gyvulių 
	
	

	Uogos 
	Paukščiai (vienadieniai), tūkst. vnt. 
	
	

	Lauko gėlininkystė 
	Pienas 
	
	mažmeninė prekyba (EVRK 2 red. 47) 

	Šiltnamių gėlininkystė 
	Vilna 
	
	žemės ūkio paslaugos (EVRK 2 red. 01.6) 

	Pievagrybiai 
	Kiaušiniai, tūkst. vnt. 
	
	

	Kita augalininkystės produkcija 
	Kita gyvulininkystės produkcija 
	
	transportas (EVRK 2 red. 49.41) 

	
	
	
	sandėliavimas (EVRK 2 red. 52.1) 

	Iš viso augalininkystės produkcijos 
	Iš viso gyvulininkystės produkcijos 
	Iš viso 


 
 ______________________________________________ 
 
8. Augalininkystės produkcijos gamyba ir savikaina: 
8.1. Plotas (ha) – apsėtas plotas hektarais.  
8.2 Produkcijos kiekis (t) – bendras derlius tonomis.  
8.3. Derlingumas (iš 1 ha 100 kg). 
8.4. Išlaidos (Eur), iš jų: darbo apmokėjimas su atskaitymais valstybiniam socialiniam draudimui ir sveikatos draudimui; sėklos ir sodinamoji medžiaga; trąšos ir dirvos pagerinimo medžiagos; naftos produktai ir dujos; elektros energija; kitos išlaidos.  
8.5. Išlaidos, tenkančios pagrindinei produkcijai (Eur).  
8.6. Produkcijos vieneto savikaina (Eur). 
 
	Grūdai (po apdorojimo) 
	Pašariniai šakniavaisiai 
	Silosas 

	iš jų 
	žieminiai 
	Bulvės 
	Kukurūzų žalia masė 

	
	vasariniai (be kukurūzų)  
	Uždarojo grunto daržovės (plotas m²)  
	Kukurūzų silosas 

	
	ankštiniai 
	Atvirojo grunto daržovės 
	Šienainis 

	
	kukurūzai 
	Vaisiai (sėklavaisiai, kaulavaisiai) 
	Lauko gėlininkystė (plotas m²) 

	Rapsai 
	Sodai iki 5 metų amžiaus 
	Šiltnamių gėlininkystė (plotas m²) 

	Iš jų 
	žieminiai 
	Uogos (braškės, serbentai ir kitos) 
	Pievagrybiai (plotas m², produkcijos kiekis kg, derlingumas kg/m²) 

	
	vasariniai 
	Uogakrūmiai iki 3 metų amžiaus 
	

	Garstyčios 
	Daugiametės žolės šienui 
	Kita produkcija 

	Kanapės 
	Daugiametės žolės žaliajai masei 
	Išlaidos kitų metų derliui 

	Linų sėmenys 
	Vienmetės žolės šienui 
	Iš viso 

	Linų šiaudeliai 
	Ganyklos arba pievos šienui 
	 

	Cukriniai runkeliai 
	Ganyklos arba pievos žaliajai masei 
	


 
 ______________________________________________ 
  

9. Gyvulininkystės produkcijos gamyba ir savikaina: 
9.1. Vidutinis metinis gyvulių skaičius (vnt.).  
9.2. Produkcijos kiekis (t) – bendras kiekis tonomis. 
9.3. Išlaidos (Eur), iš jų: darbo apmokėjimas su atskaitymais valstybiniam socialiniam draudimui ir sveikatos draudimui; pašarai; naftos produktai ir dujos; elektros energija; kitos išlaidos. 
9.4. Išlaidos, tenkančios pagrindinei produkcijai (Eur).  
9.5. Produkcijos vieneto savikaina (Eur). 
 
	Galvijininkystės pagrindinės bandos produkcija 
	Vištų produkcija, iš viso 

	pienas 1 
	iš jų 
	kiaušiniai, tūkst. vnt. 

	prievaisa, vnt. 
	
	priesvoris 

	Galvijų prieauglio ir penimų gyvulių produkcija 
	Kitų paukščių produkcija, iš viso 

	priesvoris 
	iš jų 
	kiaušiniai, tūkst. vnt. 

	Kiaulininkystė, iš viso 
	
	priesvoris 

	iš jų priesvoris 
	Arklininkystė, iš viso 

	Avininkystė 
	Bitininkystė, iš viso 

	iš jų 
	priesvoris 
	iš jų 
	medus, kg 

	
	vilna 
	
	vaškas, kg 

	Žuvininkystė 
	Kita produkcija 

	
	Iš viso 


 
  ______________________________________________ 
 
10. Produkcijos kiekio kaita (t): 
10.1. Likutis metų pradžioje – atsargos metų pradžioje.  
10.2. Pagaminta; pirkta ir kitaip gauta produkcija; iš jų importuota. 
10.3. Parduota; sunaudota: pašarams, sėklai, perdirbimui; produkcijos laikymo nuostoliai; kitos išlaidos; iš viso. 
10.4. Likutis metų pabaigoje – atsargos metų pabaigoje. 
 
	Grūdai, iš viso 
	Rapsai 
	Pienas 

	Iš jų 
	kviečiai 
	Garstyčios 
	Mėsa skerdienos svoriu 

	
	rugiai 
	Kanapės 
	Paukščių kiaušiniai, tūkst. vnt. 

	
	kvietrugiai 
	Cukriniai runkeliai 
	Medus, kg 

	
	miežiai 
	Bulvės 
	 

	
	avižos 
	Daržovės 
	

	
	žirniai 
	Pašariniai šakniavaisiai 
	

	
	vikiai 
	Linų sėmenys 
	

	
	lubinai 
	Linų šiaudeliai 
	

	
	pupos 
	Vaisiai ir uogos 
	

	
	grikiai 
	Gėlės, tūkst. vnt. 
	

	
	javų mišiniai 
	Pievagrybiai, kg 
	

	
	kukurūzai 
	Miltai ir kiti grūdų perdirbimo produktai 
	

	
	kitų rūšių grūdai 
	
	


 
 ______________________________________________ 
  
11. Gyvulių skaičius: 
11.1. Likutis metų pradžioje (vnt.) – gyvulių skaičius metų pradžioje.  
11.2. Likutis metų pabaigoje (vnt. ir Eur) – gyvulių skaičius metų pabaigoje ir jų vertė. 

	Galvijai 
	Kiaulės 
	Visų amžių grupių paukščiai, tūkst. vnt. 
	Triušiai 

	iš jų 
	melžiamos karvės 
	iš jų paršavedės 
	iš jų dedeklės 
	Švelniakailiai žvėreliai 

	
	karvės žindenės 
	Avys ir ožkos 
	Arkliai 
	

	
	buliai reproduktoriai 
	iš jų vedeklės 
	iš jų suaugę 
	Bičių šeimos 


 
 
 ______________________________________________ 

12. Nuomojama (iš valstybės ir iš fizinių asmenų) ir nuosava žemė (ha): 
12.1. Bendras žemės plotas. 
12.2. Iš viso žemės ūkio naudmenų; iš jų ariamosios žemės; sodai ir uogynai (iš jų derančio amžiaus); pievos ir ganyklos. 
12.3. Kita žemė. 
12.4. Miškai. 
12.5. Nusausinta žemė. 
12.6. Drėkinama žemė. 

______________________________________________ 
 

